**EGYÜTTMŰKÖDÉSI MEGÁLLAPODÁS**

Megállapodás száma az Egyetemnél: BME/VIK/... /……

Megállapodás száma a Külső gyakorlóhelynél: ………………………

*Amely létrejött egyrészről a*

**Budapesti Műszaki és Gazdaságtudományi Egyetem (BME)**

Székhely: 1111 Budapest, Műegyetem rkp. 3.

Képviseli: Dr. Czigány Tibor, rektor

Adószám: 15308799-2-43

Bankszámlaszám: 10032000-01425279-00000000

Statisztikai számjel: KSH 15308799-8030-312-01

Intézményi azonosító: FI 23344

**Érintett átfogó szervezeti egység Villamosmérnöki és Informatikai Kar**

Szervezeti egység címe: 1117 Budapest, Magyar tudósok körútja 2

Képviseli: Dr. Charaf Hassan dékán

Kapcsolattartó: Dr. Blázovics László kari szakmai gyakorlat felelős

Továbbiakban **Egyetem** vagy **Felsőoktatási Intézmény**,

*Másrészről a(z)*

***…***

*gazdálkodó szervezet*

Székhely: ...

Adószám: ...

Bankszámlaszám: ...

Statisztikai számjel: ...

Cégjegyzékszám/nyilvántartási szám: ...

Kapcsolattartó: ...

Továbbiakban **Külső** **Gyakorlóhely** között (továbbiakban együttesen: **Felek**) szakmai gyakorlati képzési feladatok ellátására.

**Preambulum**

**Felek ezúton fogalmazzák meg együttműködési szándékukat ama célból, hogy az Egyetem**

* ***mérnökinformatikus alapképzési,***
* ***villamosmérnöki alapképzési,***
* ***mérnökinformatikus mesterképzési,***
* ***villamosmérnöki mesterképzési,***
* ***egészségügyi mérnök mesterképzési,***
* ***űrmérnöki mesterképzési***

**szakjainak hallgatói – részben önálló hallgatói tevékenység keretében – a külső gyakorlóhelyen eleget téve a szak képzési és kimeneteli követelményeiben foglalt rendelkezéseknek szakmai gyakorlaton vehessenek részt a jelen megállapodásban foglaltak szerint.**

1. **Az együttműködési megállapodás tárgya**
2. Felek a nemzeti felsőoktatásról szóló 2011. évi CCIV. törvény (továbbiakban: Nftv.) 15. § (3) bekezdésében meghatározott, jelen megállapodás tekintetében a felsőoktatási szakképzések, az alap- és mesterképzések, valamint hitéleti képzések képzési és kimeneti követelményeiről szóló, az Nftv. 16/A. §-a alapján kiadott miniszteri közlemény[[1]](#footnote-1) (továbbiakban: KKK) szerint előírt **kötelező szakmai gyakorlat megszervezése érdekében** a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII.28.) Korm. rendelet (továbbiakban: rendelet.) alapján a jelen együttműködési megállapodást kötik.
3. Felek rögzítik, hogy **a Külső Gyakorlóhely**[[2]](#footnote-2) a jelen megállapodás alapján legfeljebb ... fő **hallgatót fogad** egyidejűleg**,** tanulmányi félévente**, szakmai gyakorlatuk teljesítése végett.**
4. **A szakmai gyakorlat** az Nftv. 108. § 36. alapján felsőoktatási szakképzésben, alap-, mester- és osztatlan képzésben, külső gyakorlóhelyen vagy felsőoktatási intézményi gyakorlóhelyen teljesítendő, részben **önálló hallgatói tevékenység**, a rendelet 14. § (2) szerint a felsőoktatási intézmény vagy az intézmény és a szakmai gyakorlóhely által közösen meghatározott **képzési tevékenység**, amelyet a KKK-ban meghatározottak szerint a szak Képzési programjának megfelelően terveznek, szerveznek és értékelnek.
5. **A szakmai gyakorlat időtartamát** a KKK határozza meg, amely, **ha legalább hat hétig tart**, akkor az adott szak az Nftv. 85. § (3) bekezdése értelmében **gyakorlatigényes szak**nak minősül.
6. **Az együttműködési megállapodás időtartama, módosítása, felmondása**
7. Felek rögzítik, hogy az együttműködési megállapodást határozatlan időtartamra kötik.
8. A megállapodás a Felek aláírásával lép hatályba, melyet bármely fél írásban, 30 napos határidővel mondhat fel.
9. A megállapodás a Felek egyetértésével írásban módosítható.
10. **A szakmai gyakorlat célja**
11. A rendelet 14. § (1) bekezdésében foglaltak szerint a szakmai gyakorlat célja a szakképzettségnek megfelelő munkahelyen, munkakörben az elméleti és gyakorlati ismeretek összekapcsolása, a szakma gyakorlásához szükséges munkavállalói kompetenciák munkafolyamatokban történő fejlesztése, az anyag-eszköz-technológia ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innovációs készség fejlesztése.
12. **A** **szakmai gyakorlat helyszíne és időtartama**
13. A szakmai gyakorlat a **Külső Gyakorlóhely** székhelyén / telephelyein zajlik a gyakorlóhely szakembereinek irányításával, az **Egytetem** szakos tantervében szereplő, a KKK-ban meghatározott, szakra jellemző kompetenciákhoz illeszkedően, a KKK-ban meghatározott
	* mérnökinformatikus alapképzés szak esetében 320 óra
	* villamosmérnöki alapképzés szak esetében 240 óra
	* mérnökinformatikus mesterképzés szak esetében 240 óra
	* villamosmérnöki mesterképzési szak esetében 160 óra
	* egészségügyi mérnök mesterképzési szak esetében 160 óra
	* űrmérnöki mesterképzési szak esetében 160 óra

időtartammal megegyezően.

1. **A szakmai gyakorlattal összefüggő adatok**
2. Felek rögzítik, hogy a jelen megállapodás keretében szervezett szakmai gyakorlatok részletkérdéseit – különösen a szakmai gyakorlat teljesítésének a helye, a szakmai gyakorlaton részvevő hallgatók azonosító adatai – az 1. mellékletben meghatározott időszakra vonatkozóan részletezik.
3. Felek rögzítik, hogy az együttműködési megállapodás időtartama alatt az 1. mellékletben megjelölt időszakonként, jelen megállapodás mellékletével, írásban egyeztetik egymással a szakmai gyakorlaton résztvevő hallgatók adatait.
4. **A Felsőoktatási intézmény jogai és kötelezettségei** a szakmai gyakorlat megszervezésével kapcsolatban
5. A **Felsőoktatási intézmény**, mint a hallgatók teljes képzéséért felelősséget vállaló intézmény a jelen megállapodás keretében folytatott szakmai gyakorlat tartalmáért, annak a képzési programban betöltött megfelelő szerepéért is felelősséggel tartozik, ezért ennek keretében
6. a hallgatókat rendszeresen ellenőrzi, gondoskodik a megfelelő tanulmányi előmenetelükről, módszertani irányításukról, a gyakorlat során esetlegesen felmerülő problémák megoldásában aktívan közreműködik,
7. vállalja, hogy a szakmai gyakorlathoz szükséges adatokat – a karok erre kialakult gyakorlatát figyelembe véve – (különösen a szakmai gyakorlat tematikáját és követelményeit, értékelési rendszerét, a vonatkozó kari előírásokat) annak megkezdése előtt megküldi a Külső Gyakorlóhely részére,
8. vállalja a szakmai gyakorlat megszervezését és a szakmai gyakorlatra jelentkező hallgatók kiválasztását, a szakmai készségek, képességek komplex fejlesztési folyamatában a gyakorlatvezető értékelése alapján a hallgatók gyakorlati kompetenciáinak értékelését, és az ahhoz szükséges nyomtatványokat ehhez biztosítja,
9. intézkedik a gyakorlat során felmerülő problémák megoldásában, a szakmai készségek, képességek komplex fejlesztési folyamatában a Külső Gyakorlóhely értékelése alapján értékeli a gyakorlati kompetenciákat,
10. Az **Egyetem** vállalja, hogy tájékoztatja a hallgatókat arról, hogy
11. előzetes engedély alapján, a vonatkozó jogszabályi rendelkezéseknek megfelelően felhasználhatják a gyakorlaton szerzett tapasztalatokat, felméréseket a gyakorlatvezető és a Külső Gyakorlóhely felelős vezetőjének engedélye alapján szakdolgozatukban, diplomamunkájukban, TDK-munkájukban, publikációjukban a forrás megjelöléssel;
12. a **Külső Gyakorlóhely** munkavédelmi, tűzvédelmi és egyéb szabályzataiban foglaltak betartására kötelesek;
13. a vonatkozó jogszabályokban meghatározott előírások, és a gyakorlatvezető által meghatározottak szerint kötelesek végezni munkájukat;
14. anyagi felelősséget kötelesek vállalni a mulasztásból, vagy a szabályok be nem tartásából eredő károkért
15. Az **Egyetem** kijelenti, hogy a jelen megállapodás keretében lebonyolításra kerülő szakmai gyakorlat nem duális képzéshez kapcsolódik.
16. **A Külső Gyakorlóhely jogai és kötelezettségei** a szakmai gyakorlat megszervezésével kapcsolatban
17. A **Külső Gyakorlóhely**
18. amennyiben költségvetési szerv, úgy az Nftv. 44. § (3a) bekezdése szerint, a szakmai gyakorlatra hallgatói munkaszerződés és díjazás nélkül is sor kerülhet. A hallgatót ez esetben is megilletik mindazon jogok, amelyeket a munka törvénykönyve biztosít a munkavállalók részére. A gyakorlati képzésben részt vevő hallgatóval e tevékenységére – a rendelet által meghatározott tartalommal *–* megállapodást kell kötni,
19. amennyiben nem költségvetési szerv, úgy az Nftv. 44. § (1) bekezdés a) pontja szerint a szakmai gyakorlatra hallgatói munkaszerződés és díjazás ellenében kerülhet csak sor,
20. a hallgatók foglalkoztatása a tanulmányaiknak megfelelő szakterületen, illetve őket olyan feladatokkal köteles ellátni, amelyek a tanulmányi előmenetelükhöz kapcsolódnak, és elősegítik a jelen megállapodásban foglalt célok megvalósulását,
21. biztosítja a szakmai gyakorlat folytatásához szükséges helyet, eszközt, védőfelszerelést, valamint vállalja, hogy a hallgatókat a szakmai gyakorlat előtt tűz-, munka-, baleset- és környezetvédelmi oktatásban részesíti, és azt dokumentálja, a hallgatókat egészséges és biztonságos körülmények között foglalkoztatja, és csak a képzési programban meghatározott feladatok elvégzését teszi kötelezővé,
22. ellátja a szakmai gyakorlati tevékenység szakmai felügyelete, irányítása.
23. A **Külső Gyakorlóhely**
24. kijelöli a gyakorlatvezetőket, akik megszervezik a gyakorlatot az Egyetem által a szakmai gyakorlat kezdete előtt rendelkezésre bocsátott tantervi követelmények előírásának megfelelően, és a szakmai gyakorlat időtartama alatt folyamatosan figyelemmel kísérik a hallgatók szakmai előrehaladását,
25. vállalja, hogy a hallgatók egyes munkavégzési helyekre történő beosztására tett javaslata megtételekor figyelemmel van arra, hogy a hatékony és biztonságos munkavégzés feltételei, valamint a jelen megállapodásban foglalt szakmai előrehaladás körülményei maximálisan biztosítva legyenek,
26. a gyakorlatvezető a hallgató fegyelmi vétsége (késés, igazolatlan mulasztás, etikai normák megsértése, munkavédelmi eszközök használatának elmulasztása stb.) esetén haladéktalanul értesíti a Külső Gyakorlóhely részéről kijelölt szakmai kapcsolattartót, aki a körülményeket mérlegelve értesítheti az Egyetem részéről kijelölt kapcsolattartót,
27. a kari előírásoknak megfelelően írásban értékeli a hallgatók szakmai gyakorlati tevékenységét.
28. **A hallgatói munkavégzés feltételei**
29. Jelen együttműködési megállapodás alapján szervezett szakmai gyakorlaton a hallgatói munkavégzésre (szakmai gyakorlat teljesítésére) *– gazdálkodó szervezet esetében –* munkaszerződés vagy *– költségvetési szerv esetében –* megállapodás alapján kerülhet sor. Mindkét esetben a foglalkoztatás során a rendelet 17. § (3) bekezdésére tekintettel kell meghatározni a munkavégzést.
30. A munkaszerződést a rendelet 18. § (1)-(3) bekezdésében, megállapodást rendelet 18/B. § (1)-(3) bekezdésében meghatározott tartalommal kell megkötni.
31. **Adatkezelési szabályok**
32. Felek rögzítik, hogy – különös tekintettel az információs önrendelkezési jogról és az információszabadságról szóló 2011. évi CXII. törvény és az Európai Unió Általános Adatvédelmi Rendelete /GDPR/ szabályaira – a személyes adatok kezelésének céljait és eszközeit mindkét Fél önállóan határozza meg, önálló adatkezelőként járnak el, ugyanakkor a jelen megállapodás alapján egymással személyes adatokat közölnek, melyre tekintettel meghatározzák az adatközlésekkel kapcsolatos eljárásrendet, jogaikat és kötelezettségeiket, felelősségüket.
33. Felek kölcsönösen kijelentik, hogy a jelen megállapodás alapján megvalósuló adatkezelésük során teljesítik az adatkezelésre vonatkozó jogszabályi és jelen megállapodásban előírt, valamint a saját adatvédelmi és adatbiztonsági szabályzataikban foglalt kötelezettségeiket. Felek kölcsönösen kijelentik, hogy adatvédelmi és adatbiztonsági szabályzataik, az érintetteknek szóló adatkezelési tájékoztatóik összhangban vannak az Európai Parlament és a Tanács (EU) 2016/679 általános adatvédelmi rendeletével, és gondoskodnak az érintettek előzetes tájékoztatásáról.
34. Az érintettek, akiknek személyes adatait a Felek a megállapodás hatálya alatt egymással közölhetik: az Egyetem
	* mérnökinformatikus alapképzési,
	* villamosmérnöki alapképzési,
	* mérnökinformatikus mesterképzési,
	* villamosmérnöki mesterképzési,
	* egészségügyi mérnök mesterképzési,
	* űrmérnöki mesterképzési

szakjainak azon hallgatói, akik a Külső Gyakorlóhelynél kívánnak szakmai gyakorlatot folytatni (továbbiakban: Érintett).

1. A megállapodás hatálya alatt a Felek az Érintettek alábbi személyes adatait közölhetik egymással:
2. Felsőoktatási intézmény által közölt adatok:
3. családi és utónév
4. egyén oktatási azonosító kód
5. szak, szakot gondozó kar, specializáció (ha van), specializációt gondozó oktatási szervezeti egység megnevezése, melyen tanulmányait folytatja
6. gyakorlati idő kezdete, vége
7. Külső gyakorlóhely a fentieken túl az alábbi adatot közölheti:
8. szakmai gyakorlat teljesítésére vonatkozó adatok
9. a hallgató elsajátított szakmai tudásának, kompetenciájának írásban történő értékelése
10. Felek a megállapodás hatálya alatt az Érintettek személyes adatait az alábbi célokból közölhetik egymással:
11. az adatok továbbítása az Érintett hallgató kérésére történő lépések megtételéhez, jelentkezése elbírálásához,
12. a szakmai gyakorlat képzés részeként történő megszervezése, a szakmai gyakorlat teljesítésére vonatkozó adatok nyilvántartása az Egyetem Nftv. 15. §, illetve 18. §-án alapuló közfeladata, melynek végrehajtásához a szakmai gyakorlatot teljesítő hallgatók adatainak megállapodásban meghatározott körben történő közlése szükséges.
13. Mindkét Fél garantálja, hogy az általa a másik Féllel közölt személyes adatok pontosak. Felek vállalják, hogy haladéktalanul értesítik egymást, amennyiben a másik Féllel közölt személyes adatok pontatlanságáról szereznek tudomást.
14. Felek kölcsönösen kijelentik, hogy a megállapodás hatálya alatt egymással közölt személyes adatokat csak az adatkezelés céljainak eléréséhez szükséges ideig kezelik az Érintettek azonosítását lehetővé tévő módon, kivéve, ha valamely jogszabály ennél hosszabb ideig történő megőrzésre jogosítja fel vagy kötelezi a Feleket.
15. Mindkét Fél köteles saját adatkezelése és az adatok egymással történő közlése során megfelelő technikai, szervezési intézkedések alkalmazásával biztosítani
16. a személyes adatok megfelelő biztonságát, különösen az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szemben
17. a személyes adatok kezelésére használt rendszerek és szolgáltatások folyamatos bizalmas jellegét, integritását, rendelkezésre állását és ellenálló képességét.
18. Felek kötelesek az arról való tudomásszerzéstől kezdődően haladéktalanul tájékoztatni egymást a szerződés hatálya alatt egymással közölt személyes adatokat érintő bármely adatvédelmi incidensről a jelen megállapodásban meghatározott kapcsolattartókon keresztül.
19. Felek kölcsönösen vállalják, hogy a megállapodás hatálya alatt egymással megosztott adatok kezelésével kapcsolatosan esetlegesen kialakult vitás helyzetről, hatósági eljárásról haladéktalanul tájékoztatják egymást, és együttműködnek azok rendezésében a jogszabályok által megengedett keretek között.
20. A jelen megállapodásban és jogszabályokban foglalt adatkezeléssel összefüggő kötelezettségét megszegő Fél a vétlen Felet köteles teljes körűen kártalanítani.
21. **Az együttműködési megállapodás végrehajtásának koordinálása, kapcsolattartás a Felek között**
22. Az Egyetem jelen megállapodásban megjelölt átfogó szervezeti egysége részéről kijelölt felelős kapcsolattartó:

név: Dr. Blázovics László

szervezeti egység: Villamosmérnöki és Informatikai Kar Dékáni Hivatal

(mint a szakot gondozó átfogó szervezeti egység)

beosztás: kari szakmai gyakorlat felelős

telefon: +36(1)463-1648

email: blazovics.laszlo@vik.bme.hu

1. Az Egyetem jelen megállapodásban megjelölt oktatási szervezeti egysége részéről kijelölt szakmai kapcsolattartó adatait az 1. melléklet tartalmazza.
2. A Külső Gyakorlóhely szakmai felelős adatait az 1. melléklet tartalmazza.:
3. A szakmai gyakorlat teljesítésével kapcsolatos tartalmi, szakmai, értékelési és szervezési kérdésekben az Egyetem részéről a szakmai kapcsolattartó, a Külső Gyakorlóhely részéről a szakmai felelős jár el.
4. A 4. pontban meghatározottaktól eltérő, az együttműködést és a jelen megállapodást érintő kérdésekben a felelős kapcsolattartó és a szakmai felelős járnak el, de a megállapodás módosítása, felmondása az azt aláíró intézményi képviselők hatásköre.
5. A Felek elsődlegesen elektronikus úton tartják egymással a kapcsolatot, késedelmet nem tűrő esetben telefonon egyeztetnek.
6. **Záró rendelkezések**
7. A jelen megállapodásban nem szabályozott kérdésekben a nemzeti felsőoktatásról szóló 2011. évi CCIV. törvény, a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII.28) Korm. rendelete, a munka törvénykönyvéről szóló 2012. évi I. törvény, valamint a polgári törvénykönyvről szóló 2013. évi V. törvény rendelkezései, szakmai, értékelési és szervezési kérdésekben az Egyetem tanulmányi és vizsgaszabályzatában, valamint a Villamosmérnöki és Informatikai Kar honlapján (<https://www.vik.bme.hu/hallgatoknak/gyakorlat/>) közzétett, a szakmai gyakorlat lebonyolításával foglalkozó szabályzat az irányadó.
8. Felek a jelen megállapodást – amely két eredeti egymással mindenben megegyező példányban készült –, mint akaratukkal mindenben megegyezőt, jóváhagyólag aláírásukkal látták el.

Melléklet:

*1. melléklet: Az adott tanulmányi félév szakmai gyakorlatán részt vevő hallgatók adatai*

|  |  |
| --- | --- |
| Budapest, 202 ... | ..., 202 .... |

Átfogó szervezeti egység részéről: Külső gyakorlóhely részéről:

|  |  |
| --- | --- |
| ........................................... | .......................................... |
|  |  |

***1. melléklet a*** *BME/VIK/../...….* ***számú Együttműködési megállapodáshoz***

**Szakmai gyakorlat helyszíne**

Gyakorlóhely megnevezés: ...

Székhely: ...

Adószám: ...

Bankszámlaszám: ...

Statisztikai számjel: ...

Szakmai felelős: ...

Telephely:...

|  |  |
| --- | --- |
| **Szakmai felelős:** | **Szakmai kapcsolattartó:** |
| név: | ... | név: | ... |
| szervezeti egység: | ... | szervezeti egység: | ... |
| beosztás: | ... | beosztás: | ... |
| telefon:  | ... | telefon:  | ... |
| email: | ... | email:  | ... |

**Szakmai gyakorlatot szervező oktatási szervezeti egység: Hálózati Rendszerek és Szolgáltatások Tanszék**

**Szakmai gyakorlaton részt vevő hallgatók:**

|  |  |  |  |  |
| --- | --- | --- | --- | --- |
|  | Hallgató neve és oktatási azonosítója | szak, specializáció ésképzési munkarend | Gyakorlati időszak kezdete | Gyakorlati időszak vége |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |

Budapest, 202. ...

Oktatási szervezeti egység részéről:

|  |  |
| --- | --- |
| ........................................... |  |
|  |  |

Átfogó szervezeti egység részéről: Külső gyakorlóhely részéről:

|  |  |
| --- | --- |
| ........................................... | .......................................... |
|  |  |

1. Elérhető: <https://kormany.hu/dokumentumtar/kepzesi-es-kimeneti-kovetelmenyek-1> [↑](#footnote-ref-1)
2. A rendelet 4. § 5. pontja szerint a szakmai gyakorlóhely: az a jogi személy vagy a polgári perrendtartásról szóló törvény szerinti gazdálkodó szervezet, amely felsőoktatási szakképzésben, alapképzésben vagy mesterképzésben – a felsőoktatási intézménnyel kötött együttműködési megállapodás, a hallgatóval az Nftv. 44. § (1) bekezdés a) pontja szerint kötött hallgatói munkaszerződés, vagy az Nftv. 44. § (3a) bekezdése szerinti megállapodás alapján – az egybefüggő szakmai gyakorlatot biztosítja. [↑](#footnote-ref-2)